Vit endaðu fyrru hálvu væl, og vit byrjaðu væl eftir steðgin. Nú ræður um at halda fast, tá 07 Vestur vitjar á ólavsøku Vágamenn hava ikki so heilt óvæntað verið partur av niðaru hálvu hetta kappingarárið, og fyrr í ár hava vit víst, at vit eiga at hava munin á teimum. Hinvegin er einki at ivast í, at vandamiklasta djórið er tað særda, og vágamenn eru særdir, nú teir vitja á ólavsøku. Ólavsøkan í sjálvum sær er uttan iva nóg mikið til at seta gestirnar upp, so hóast stigatalvan sigur sítt, so er lítið at ivast í, at vit møta einum liði, sum fer at berjast fyri hvørjum tumma á vøllinum ólavsøkuaftan. So er bara at vóna, at okkara eisini eru til reiðar at geva okkum øllum eina góða ólavsøku.